Norge vant totalt 39 medaljer, hvilket var ny rekord for flest antall medaljer vunnet av én nasjon i samme vinterleker. USA hadde den forrige rekorden fra OL i Vancouver da de tok hjem 37 medaljer. Sammen med Tyskland tangerte den norske troppen også Canadas rekord på 14 gull i et OL, også den satt i vinter-OL 2010. Da Marit Bjørgen tok sin femte medalje i lekene på 30 km klassisk overtok hun også Ole Einar Bjørndalens plass som vinter-OLs mestvinnende utøver med åtte gullmedaljer og til sammen 15 medaljer fordelt på fem leker.